Sacad Cali Shire wasiirka arimaha dibada Somaliland waxa uu ka hadlay isbadalada is daba jooga ah ee ka socda Itoobiya”Inaga cilaaqaadka inaga dhaxeeya Itoobiya waa cilaaqaad taariikhi ah, waa mid jaarnimo waa mid daneed markaas inuu sii adkaado oo uu sii wanaagsanaado mooyaane fili mayno inuu hoos uga dhaco halka uu joogo, dhaqdhaqaaqan faraha badan leh ee uu samaynaayo raysalwasaaraha cusubi oo inta badan ku salaysan siduu u damin lahaa iska hor imaadka ka taagan wadankiisa ama isku dhaca ka dhaxeeyay isaga iyo wadamada jaarka ah, waanu soo dhawaynaynaa dhaqdhaqaaq kasta oo ku saabsan sidii nabad loo heli lahaa, waxaan filayaa ujeedada ugu weyn ee raysal wasaaraha cusubi inay tahay inuu iska damiyo waxii dab ah ee ka dhacaaya wadanka gudihiisa iyo hareerihiisaba, dabadeedna uu isha saaro dhaqaalaha, waxay ila tahay waa tub siyaasadeed oo wanaagsan istaraatijiyad ahaan.
